CELEX: 32014R1113
Language: hr
Date: 2014-10-16 00:00:00
Title: Provedbena uredba Komisije (EU) br. 1113/2014 оd 16. listopada 2014. o utvrđivanju obrasca i tehničkih pojedinosti obavijesti iz članaka 3. i 5. Uredbe (EU) br. 256/2014 Europskog parlamenta i Vijeća i stavljanju izvan snage uredaba Komisije (EZ) br. 2386/96 i (EU, Euratom) br. 833/2010

22.10.2014   
            
            
               HR
            
            
               Službeni list Europske unije
            
            
               L 302/26
            
         PROVEDBENA UREDBA KOMISIJE (EU) br. 1113/2014
   оd 16. listopada 2014.
   o utvrđivanju obrasca i tehničkih pojedinosti obavijesti iz članaka 3. i 5. Uredbe (EU) br. 256/2014 Europskog parlamenta i Vijeća i stavljanju izvan snage uredaba Komisije (EZ) br. 2386/96 i (EU, Euratom) br. 833/2010
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 256/2014 od 26. veljače 2014. o obavješćivanju Komisije o investicijskim projektima u području energetske infrastrukture u Europskoj uniji, zamjeni Uredbe Vijeća (EU, Euratom) br. 617/2010 i stavljanju izvan snage Uredbe (EZ) br. 736/96 (1), a posebno njezin članak 7.,
   budući da:
   
               (1)
            
            
               U cilju prikupljanja usporedivih podataka i jednostavnijeg izvješćivanja država članica ili njihovih ovlaštenih subjekata ili tijela iz članka 3. Uredbe (EU) br. 256/2014, tražene obavijesti trebalo bi standardizirati korištenjem tablica za izvješćivanje. Stoga bi trebalo donijeti odredbe koje se odnose na obrazac i druge tehničke pojedinosti obavijesti o podacima i informacijama.
            
         
               (2)
            
            
               Nakon stavljanja izvan snage Uredbe Vijeća (EZ) br. 736/96 (2) Uredbom (EU) br. 256/2014 Europskog parlamenta i Vijeća, trebalo bi staviti izvan snage i Uredbu Komisije (EZ) br. 2386/96 (3).
            
         
               (3)
            
            
               Nakon što je Sud Europske unije poništio Uredbu Vijeća (EU, Euratom) br. 617/2010 (4)
                   (5), ovom bi Uredbom trebalo poništiti i Uredbu Komisije (EU, Euratom) br. 833/2010 (6),
            
         DONIJELA JE OVU UREDBU:
   Članak 1.
   Tehničke pojedinosti i obrazac za obavješćivanje Komisije o podacima i informacijama o investicijskim projektima u području energetske infrastrukture iz članaka 3. i 5. Uredbe (EU) br. 256/2014 utvrđuju se u Prilogu ovoj Uredbi.
   Članak 2.
   Uredbe (EZ) br. 2386/96 i (EU, Euratom) br. 833/2010 stavljaju se izvan snage.
   Članak 3.
   Države članice osiguravaju usklađenost statističkih podataka dostavljenih na temelju predloška iz Priloga te statističkih podataka dostavljenih u skladu s Uredbom (EZ) br. 1099/2008 o energetskoj statistici.
   Članak 4.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u državama članicama u skladu s Ugovorima.
      Sastavljeno u Bruxellesu 16. listopada 2014.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 84, 20.3.2014., str. 61.
   
   
      (2)  Uredba Vijeća (EZ) br. 736/96 od 22. travnja 1996. o obavješćivanju Komisije o investicijskim projektima od interesa za Zajednicu u sektoru nafte, prirodnog plina i električne energije (SL L 102, 25.4.1996., str. 1.).
   
      (3)  Uredba Vijeća (EZ) br. 2386/96 od 16. prosinca 1996. primjeni Uredbe Vijeća (EZ) br. 736/96 o obavješćivanju Komisije o investicijskim projektima od interesa za Zajednicu u sektoru nafte, prirodnog plina i električne energije (SL L 326, 17.12.1996., str. 13.).
   
      (4)  Uredba Vijeća (EU, Euratom) br. 617/2010 od 24. lipnja 2010. o obavješćivanju Komisije o investicijskim projektima u području energetske infrastrukture u Europskoj uniji i stavljanju izvan snage Uredbe (EZ) br. 736/96 (SL L 180, 15.7.2010., str. 7.).
   
      (5)  Presuda Suda od 6. rujna 2012. u predmetu C-490/10, Europski parlament protiv Vijeća Europske unije (ECR 2012, str. I-0000).
   
      (6)  Uredba Komisije (EU, Euratom) br. 833/2010 od 21. rujna 2010. o provedbi Uredbe Vijeća (EU, Euratom) br. 617/2010 o obavješćivanju Komisije o investicijskim projektima u području energetske infrastrukture u Europskoj uniji (SL L 248, 22.9.2010., str. 36.).
   
      PRILOG